xlviij - Ryschewys in lente. Take Fygys and sethe hem uppe in Ale; than take whan they ben tendyr, and bray hem smal on a Mortere; than take Almaundys, and schrede hem ther-to smal; take Perys, and schrede hem ther-to; take datys, and schrede hem ther-to; and nym Milwel or lenge, that is wel y-wateryd, and tese ther-to; than make thin farsure, and rolle a-long in thin hond, and ley hem in flowre; than make thin bature with ale and Floure, and frye hem vppe brown in Oyle; ry3t so, make round-lyke Fretourys in the maner be-for-sayd, and frye hem vppe, and that ben y-clepid Ragons, and thanne serue hem forth.